கேள்வி: ரமேஷ் சந்திர மஜும்தார் - வகித்த பதவிகளும், இயற்றிய நூல்களும் பற்றி தகவல் சொல்.
பதில்: ரமேஷ் சந்திர மஜும்தார் பண்டைய இந்திய வரலாற்றில் அதிகமாக அய்வு செய்தவர். தென்கிழக்கு ஆசியா நாடுகளுக்கு ஆய்வு நோக்கில் பயணம் செய்து பல வரலாற்று ஆய்வு நூல்களை எழுதினார். அவைகளில் சில: ''சம்பா'' (1927), ''சுவர்ணத்தீவு'' (1929) மற்றும் ''காம்போடியா தேசம்'' ஆகும். பாரதிய வித்தியா பவன் நிறுவனத்தின் தூண்டுதலின் பேரில், 1951ஆம் ஆண்டு முதல் 26 ஆண்டுகள் உழைத்து, வேதகாலம் முதல் நவீன இந்தியா வரையிலான 11 தொகுதிகள் கொண்ட வரலாற்று நூல்களை எழுதியுள்ளார். ரமேஷ் சந்திர மஜும்தார், 1955ல் நாக்பூர் 1955ல் புதிதாக துவக்கப்பட்ட இந்தியவியல் கல்லூரியின் நிறுவன முதல்வராக பதவி வகித்தார். 1958 – 1959களில் ஐக்கிய அமெரிக்காவின் சிகாகோ மற்றும் பென்சில்வேனியா பல்கலைக்கழகங்களில் இந்திய வரலாறு குறித்து உரையாற்றினார். ''ஆசியச் சமூகம்'' (1966–68), ''வங்க சாகித்திய பரிசத்'' (1968–69) முதலிய அமைப்புகளின் தலைவராக இருந்தவர். ரமேஷ் சந்திர மஜும்தார் இறுதியாக எழுதிய இந்திய மக்களின் வரலாறும் பண்பாடும் எனும் நூல் 1977ல், தமது 88வது வயதில் வெளியானது.